เขียนบทสนทนา ถาม-ตอบระหว่างครูกับนักเรียนเกี่ยวกับ 10 ไอเดียสร้าง Passive Income ทำได้จริง ผ่านช่องทางออนไลน์
บทสนทนา ถาม-ตอบระหว่างครูกับนักเรียนเกี่ยวกับ 10 ไอเดียสร้าง Passive Income ทำได้จริง ผ่านช่องทางออนไลน์

ครู : นักเรียนคะ ครูมีคำถามนะคะ ให้นักเรียนบอกไอเดียสร้าง Passive Income ที่ทำได้จริง ผ่านช่องทางออนไลน์ค่ะ
นักเรียน : ได้ครับ/ได้ค่ะ
ครู : ครูขอตัวแทนนักเรียน 10 คนนะคะ ยกมือขึ้นแล้วมาข้างหน้าห้องเลยค่ะ
(ตัวแทนนักเรียน 10 คนยกมือขึ้นแล้วเดินมาหน้าห้อง)
ครู : เอาล่ะ บอกไอเดียมาคนละข้อนะคะ เริ่มเลยค่ะ
นักเรียน 1 : ลงทุนกับกองทุนปันผลค่ะ
นักเรียน 2 : ปล่อยเช่าอสังหาริมทรัพย์ค่ะ
นักเรียน 3 : สร้างคอร์สเรียนออนไลน์ครับ
นักเรียน 4 : ขายภาพถ่ายออนไลน์ครับ
นักเรียน 5 : แต่งนิยายค่ะ
นักเรียน 6 : เขียนรีวิวค่ะ
นักเรียน 7 : เปิดให้เช่าเสื้อผ้าค่ะ
นักเรียน 8 : ขายสินทรัพย์ดิจิทัล NFT ครับ
นักเรียน 9 : กู้ยืมระหว่างบุคคลกับบุคคลผ่านช่องทางออนไลน์ครับ
นักเรียน 10 : เป็นที่ปรึกษาการลงทุนครับ
ครู : เก่งมาก ๆ เลยค่ะนักเรียน ทั้งหมดนี้สามารถทำได้จริงเลยนะคะ เดี๋ยวครูเพิ่มคะแนนพิเศษให้คนละ 1 คะแนนนะคะ
นักเรียน : ขอบคุณครับ/ขอบคุณค่ะ
ครู : เอาล่ะ ไปนั่งที่ได้ นักเรียนทุนคนปรบมือให้เพื่อน ๆ หน่อยค่ะ
(ตัวแทนนักเรียน 10 คนกลับไปนั่งที่ นักเรียนที่เหลือปรบมือ)

บทเรียนจากบทสนทนา ถาม-ตอบนี้

10 ไอเดียสร้าง Passive Income ทำได้จริงผ่านช่องทางออนไลน์


1. ลงทุนหุ้นหรือกองทุนปันผล
หากพูดถึงการสร้าง Passive Income หนึ่งในวิธีที่คนมักจะพูดถึงเป็นสิ่งแรก ๆ ก็คือการสร้าง Passive Income ผ่านการลงทุนในหุ้นหรือกองทุนปันผล เนื่องจากเป็นวิธีที่ได้รับความนิยมมากที่สุด ทั้งนี้การลงทุนในหุ้นหรือกองทุนจำเป็นจะต้องศึกษาข้อมูลของแต่ละสินทรัพย์อย่างละเอียดก่อนเสมอ ควรเลือกลงทุนในหุ้นที่มีงบการเงินที่แข็งแกร่ง มีการจ่ายเงินปันผลอย่างสม่ำเสมอ มีแนวโน้มเติบโตได้ดีในระยะยาว เพราะนอกจากจะสร้าง Passive Income จากเงินปันผลได้แล้ว ยังมีโอกาสได้รับผลตอบแทนที่ดีจากส่วนต่างราคา (Capital Gain) ได้อีกด้วย


2. ให้เช่าอสังหาฯ 
อีกหนึ่งวิธีสร้าง Passive Income ที่คนมักพูดถึงไม่ต่างจากการลงทุนในหุ้นหรือกองทุนปันผลคือการปล่อยเช่าอสังหาริมทรัพย์ หากมีอสังหาริมทรัพย์ ไม่ว่าจะเป็น บ้าน คอนโด หรือที่ดิน แทนที่จะปล่อยมันว่างทิ้งไว้เฉย ๆ ไม่เกิดประโยชน์ ลองใช้มันสร้างรายได้ให้คุณโดยการปล่อยเช่าดู ซึ่งจะทำให้มีรายได้แบบ Passive Income เข้ามาสม่ำเสมอในทุกเดือน


3. สร้างคอร์สเรียนออนไลน์
เป็นอีกหนึ่งช่องทางสร้าง Passive Income สำหรับผู้ที่มีความเชี่ยวชาญเรื่องใดเรื่องหนึ่งและอยากแบ่งปันความรู้ดี ๆ ให้คนอื่น เพียงแค่สร้างคอร์สเรียนออนไลน์ที่มีเนื้อหาที่มีคุณภาพและตอบโจทย์ความต้องการของผู้เรียน ก็สามารถสร้าง Passive Income ได้ง่าย ๆ โดยสามารถตั้งราคาคอร์สเรียนออนไลน์ได้ตามต้องการ และเมื่อมีผู้เรียนซื้อ จะได้รับรายได้เป็น Passive income จากการขายคอร์สเรียนออนไลน์


4. ขายภาพถ่ายออนไลน์
สามารถสร้าง Passive Income จากสิ่งนี้ได้ โดยการนำภาพถ่ายมาลงขายผ่านเว็บไซต์ ไม่ว่าจะเป็น Shutterstock, iStockPhoto, Freepik และ Adobe Stock เป็นต้น รูปภาพ 1 ภาพ สามารถลงขายได้เรื่อย ๆ ไม่จำกัดจำนวนคนซื้อ ดังนั้นยิ่งมีภาพถ่ายให้ลูกค้าเลือกเยอะ ก็ยิ่งมีโอกาสสร้างรายได้มากขึ้น ทั้งนี้ราคาของรูปถ่ายก็จะแตกต่างกันไปในแต่ละเว็บไซต์


5. ทำ E-book / แต่งนิยาย
ปัจจุบันมีเว็บไซต์ที่เปิดให้ลงขาย E-book ได้ ไม่ว่าจะเป็น Ookbee, Meb Market และ Arn Book เป็นต้น ยังมีแพลตฟอร์มที่เปิดโอกาสให้นักเขียนนิยายเข้าไปอวดฝีมือมากมาย ไม่ว่าจะเป็น จอยลดา, ReadAwrite และธัญวลัย เป็นต้น นักเขียนจะได้รับผลตอบแทนเป็นส่วนแบ่งจากแพลตฟอร์มต่าง ๆ จากการแต่งนิยาย ยิ่งมียอดคนอ่านเยอะก็จะยิ่งได้รับส่วนแบ่งมากขึ้นตามไปด้วย และหากเป็นเรื่องที่นักอ่านเลิฟสุด ๆ ก็อาจจะรับคอยน์จากนักอ่านเพิ่มกันแบบจุก ๆ กันเลย


6. Affiliate Marketing
หากเป็นสายชอปออนไลน์และชอบบอกต่อไอเทมเด็ด ๆ ผ่านแพลตฟอร์มโซเชียลมีเดียต่าง ๆ “Affiliate Marketing” ถือเป็นช่องทางสร้าง Passive Income ที่ตอบโจทย์มากที่สุด เพราะสามารถเขียนรีวิวและแปะลิงก์ Affiliate ได้ ซึ่งหากมีคนกดซื้อสินค้าหรือบริการผ่านลิงก์ ก็จะได้รับส่วนแบ่งเป็นค่าคอมมิชัน ทั้งนี้เปอร์เซ็นต์ค่าคอมมิชันจะขึ้นอยู่กับเงื่อนไขของแต่ละแพลตฟอร์มและสินค้าหรือบริการนั้น ๆ


7. เปิดให้เช่าเสื้อผ้า
สำหรับสาว ๆ หนุ่ม ๆ ที่รักแฟชั่นเป็นชีวิตจิตใจ ชอบตามเทรนด์ ซื้อเสื้อผ้าบ่อย ๆ จนมาดูอีกทีก็ไม่มีที่เก็บแล้ว ลองเปลี่ยนเสื้อผ้าที่ล้นตู้ ไม่รู้จะเก็บตรงไหน มาสร้างรายได้ให้เราโดยการเปิดร้านให้เช่าเสื้อผ้าผ่านแพลตฟอร์มโซเชียลมีเดียต่าง ๆ ดู ไม่ว่าจะเป็น Facebook, Twitter และ Instagram ใครที่พูดเก่งหรือเป็นสายไลฟ์สดอยู่แล้วก็สามารถใช้ Tiktok ซึ่งเป็นแพลตฟอร์มที่กำลังเป็นกระแสอยู่ตอนนี้มาเพิ่มสีสันให้ร้านของเราได้เช่นกัน


8. ขาย NFT
ปัจจุบันกระแสสินทรัพย์ดิจิทัล (Digital Asset) ยังคงมาแรงอย่างต่อเนื่อง และถูกนำไปประยุกต์ใช้ในหลากหลายอุตสาหกรรม โดยหนึ่งในวิธีสร้าง Passive Income ผ่านสินทรัพย์ดิจิทัลคือการขาย NFT ผลงานที่ถูกนำมาขายส่วนใหญ่จะเป็นงานศิลปะในรูปแบบสกุลเงินดิจิลทัลบน Blockchain ซึ่งหากลงมือสร้างผลงานแล้วสามารถจำหน่ายได้เรื่อย ๆ เช่นเดียวกับการขายภาพถ่ายผ่านเว็บไซต์ต่าง ๆ ทั้งนี้การขาย NFT จำเป็นจะต้องมีกระเป๋าคริปโตฯ (Crypto Wallet) เพื่อใช้ในการรับเงินหากขายผลงานได้ โดยจะได้รับเงินในรูปแบบของสกุลเงินดิจิทัล


9. ปล่อยกู้แบบ Peer-to-Peer Lending
Peer-to-Peer Lending หรือ P2P Lending เป็นการกู้ยืมระหว่างบุคคลกับบุคคลรูปแบบใหม่ผ่านช่องทางออนไลน์ โดยมีแพลตฟอร์มเป็นตัวกลางในการจับคู่ระหว่างผู้กู้และผู้ให้กู้ ผู้ให้กู้จะได้รับผลตอบแทนในรูปแบบของดอกเบี้ยสูงถึงประมาณ 9-12% ไม่จำเป็นต้องมีเงินทุนจำนวนมากก็สามารถปล่อยกู้ได้


10. เป็นที่ปรึกษาการลงทุน (Financial Advisor)
หากเป็นคนที่มีความสนใจในเรื่องการเงินการลงทุน หนึ่งในอาชีพเสริมที่สร้าง Passive Income ให้ได้คืออาชีพ “ที่ปรึกษาการลงทุน” หรือ “Financial Advisor” โดยเป็นอาชีพที่ให้บริการวางแผนทางการเงินและแนะนำการลงทุนให้กับลูกค้า จัดพอร์ตการลงทุนเพื่อให้ลูกค้าบรรลุเป้าหมายทางการเงินในระยะยาวผ่านผลิตภัณฑ์ทางการเงินต่าง ๆ ไม่ว่าจะเป็น หุ้น กองทุน ประกัน ฯลฯ
โดยที่ปรึกษาการลงทุนเป็นอาชีพที่มีความอิสระในการทำงาน สามารถกำหนดเวลาทำงานได้เอง พร้อมสร้างรายได้แบบไม่มีขีดจำกัดในรูปแบบของ Passive Income ผ่านค่าคอมมิชชันจากการลงทุนของลูกค้าที่อยู่ภายใต้การดูแล
ความรู้ทางการเงิน